གཞན་ཡང་སྨན་རྩིས་ཁང་གི་འགན་འཛིན་ཕུ་རི་བཀྲ་ཤིས་ཚེ་རིང་གིས་ཕྱི་ལོ་༢༠༡༢ལོའི་ཕྱི་ཟལ་༡༠པའི་ཚེས་༢༩ཉིན་རྒྱལ་སྤྱིའི་བོད་ཀྱི་གསོ་བ་རིག་པའི་བགྲོ་གླེང་ཚོགས་ཆེན་ཐེངས་གཉིས་པའི་མཇལ་བཅར་སྐབས་༧གོང་ས་མཆོག་གིས་བསྩལ་བའི་བཀའ་སློབ་ཅིག་ལུང་འདྲེན་བྱས་པའི་ནང་།ངོས་རང་འཕྲོད་བསྟེན་བརྟག་དཔྱད་བརྒྱུད་རིམ་ནང་ཕྱི་ལུགས་སྨན་པ་ཁ་ཤས་ནས་ངོས་ཀྱི་ཁྲག་ནང་དངུལ་ཆུའི་ཆ་འདྲ་པོ་ཐོན་གྱི་ཡོད་པ་གསུང་གི་འདུགངོས་རང་ནས་ཁོང་ཚོར་རྐང་ཚུགས་ནས་བཏང་གི་ཡོད་ལབ་ཀྱི་ཡོད།ང་ཚོས་དུག་བཏོན་ཟིན་པའི་དངུལ་ཆུ་བཙོ་ཐལ་བེད་སྤྱོད་བྱ་ཡི་ཡོད་པ་ལས་དུག་བཏོན་མ་ཟིན་པའི་དངུལ་ཆུ་ཞིག་བེད་སྤྱོད་བྱ་ཡི་མེད།བྱང་ཙང་ངོས་ནས་བགྲང་བྱ་བཞི་བཅུ་ལྔ་བཅུའི་རིང་བཙོ་ཐལ་ཡོད་པའི་བོད་སྨན་མུ་མཐུད་བེད་སྤྱོད་བྱས་པ་ཡིན་ཡང་དངུལ་ཆུའི་དུག་ཤས་ཅན་གྱི་མངོན་ཚུལ་ལམ་རྟགས་མཚན་འདྲ་པོ་གང་ཡང་མངོན་གསལ་མི་འདུག་གསུངས་ཡོད་འདུག